钦定古今图书集成/明伦汇编/官常典/第734卷 > 夏显卿
## 钦定古今图书集成/明伦汇编/官常典/第734卷 > 夏显卿

按《建昌府志》：“显卿，临川人，避地南城，官至本路总管
府参谋。以材力为路主王溥所知。时各路军士汹汹，
不知所属，显卿劝溥当受福建平章燕只不花调度，
为溥纠练义旅，示以顺逆，贼至辄擒灭，境内以安。溥
承制署显卿总管府参谋。至正戊戌，陈友谅兵围建
昌，显卿率众入城与友谅接战，杀伤相当。后城守日”
急，显卿为溥谋走闽求援，溥未决。友谅将诱溥持伪
平章敕命授之，仍授显卿参谋。显卿乃声义谏阻，溥
怒，遂杀之，投首城外，开关出降。